《送陈乔生之青原访药地禅师》
明代·释元觉

黄门才子久知归，古寺寻僧愿不违。世事已将云影灭，道心先向瀑泉飞。

舟铺卧簟滩声满，叶尽寒山野烧微。从此石房休自掩，夜禅深雪到人稀。

作者简介：元觉（一六二四—一六八一），字离幻。晚居石洞，因以为号。顺德人。俗姓简。从宗公剃度，礼栖壑受圆具。宗公示寂，遂继席主法华林寺。后住循州罗浮石洞。事见清温汝能《粤东诗海》卷九八。